Boeing 247

Boeing 247 var et av de første moderne passasjerflyene. Det fløy første gang 8. februar 1933 og ble tatt i bruk som passasjerfly samme år. Flyet representerte mye nytt, slik som hel-metall konstruksjon, autopilot og opptrekkbart understell.

I alt ble det bygget 76 fly i to nesten identiske varianter (247 og 247D), av disse ble 70 bygget for United Airlines, fire for Lufthansa, og to for den kinesiske regjering. Mange av Uniteds fly ble senere solgt til Western Airlines. Det nye flyet var istand til å krysse det amerikanske kontinentet fra øst til vest åtte timer raskere enn sine forgjengere, slik som Ford Trimotor, Fokker Trimotor og Curtiss Condor.

Boeing 247 kunne frakte ti passasjerer samt flyvertinne.  

Den 10. oktober 1933, ble et United Airlines Boeing 247 offer for den første kjente sabotasje mot et passasjerfly. Flyet var underveis fra Cleveland til Chicago, da en hjemmelaget bombe eksploderte i flyet mens det fløy over Chesterton, Indiana. Flyet styrtet og alle ombord omkom.

Under andre verdenskrig, ble United sine 247 bygget om til krigstjeneste og fikk typebetegnelsen «C-73»

 Spesifikasjoner 

 Boeing 247
 Vingespenn: 22 m
 Lengde: 15,5 m
 Vekt lastet: 6 205 kg
 Toppfart: 320 km/t
 Marsjfart: 305 km/t
 Maks. høyde 7 620 m

 Boeing 247D
 Lengde: 15,7 m
 Høydet: 3,8 m 
 Vingespenn: 22,6 m
 Vingeflate: 78 m²
 Tomvekt:4 055 kg
 Maks. take-off vekt: 7 621 kg

 Motorer 
 Pratt and Whitney R-1340 2× 550 hk
 Ytelse  
 Marsjfart 304 km/t 
 Max fart: 322 km/t 
 Stigeevne: 350 m/min 
 Maks høyde: 7 740 m

 Eksisterende fly 
Det er fire kjente Boeing 247 på museer:
 Paine Field i Snohomish County, Washington, har blitt restaurert  til flydyktig maskin.
 The National Air and Space Museum i Washington, DC har en  247 i sine samlinger.
 Canadas  Science and Technology Museum i Ottawa, Ontario.
 Science Museum i Kensington, London.

 Tilsvarende fly 

 Boeing C-73
 Douglas DC-2

 Eksterne lenker 
 Boeing Webpage on 247
 Canada Aviation Museum 247 Article
 247 Image
 257 Image
 Aviation-Central 247 model
 247 Diagram

Kategori:Passasjerfly
247
Kategori:Tomotors propelldrevne luftfartøy